b'\n_START_ARTICLE_\n\xc5\xbdupnija \xc4\x8cre\xc5\xa1njice\n_START_SECTION_\nZgodovina\n_START_PARAGRAPH_\nVikariat v \xc4\x8cre\xc5\xa1njicah, podrejen \xc5\xbeupniji v Konjicah je omenjen \xc5\xbee leta 1402 , \xc5\xbdupnija Slovenske Konjice s \xc4\x8cre\xc5\xa1njicami je bila predana v upravo \xc5\xbdi\xc4\x8dke kartuzije med leti 1704-1737. Po razpustitvi \xc5\xbdi\xc4\x8dke kartuzije (1782) je bila ustanovljena leta 1784  samostojna \xc5\xbeupnija \xc4\x8cre\xc5\xa1njice, ki so jo leta 1789 izlo\xc4\x8dili iz konji\xc5\xa1ke dekanije in jo dodelili dekaniji Nova Cerkev._NEWLINE_Do 7. aprila 2006, ko je bila ustanovljena \xc5\xa1kofija Celje, je postala \xc5\xbeupnija del celjskega naddekanata \xc5\xa1kofije Maribor, v okviru dekanije Nova Cerkev.\n_START_SECTION_\nPaolo Santonino\n_START_PARAGRAPH_\nO svojem obisku v \xc4\x8cre\xc5\xa1njicah (Chersteten), ko se je 30. maja 1485 tu ustavilo odposlanstvo oglejskega patriarha, je Paolo Santonino v svoj popotni dnevnik (COBISS) zapisal, da je \xc5\xa1kof Pietro Carli nad cerkvijo Bla\xc5\xbeene device in pokopali\xc5\xa1\xc4\x8dem opravil spravni obred ter vnovi\xc4\x8d posvetil od Turkov one\xc4\x8da\xc5\xa1\xc4\x8dena oltarja bla\xc5\xbeene Marije in svete Katarine. Po obredu so imeli v \xc5\xbeupni\xc5\xa1\xc4\x8du kosilo, za katerega so jim hrano prinesli s Konji\xc5\xa1kega gradu. Santonino je skrbno zapisal tudi jedi, s katerimi jim je bilo postre\xc5\xbeeno. Potovanje je \xc5\xa1kof s svojim spremstvom nadaljeval v \xc5\xbdi\xc4\x8dko kartuzijo.'